Turninn stóð þó áfram upp úr sandinum og er nú friðaður . Danmerkurdvöl þeirra hefur þó ætíð , með einni eða tveimur undantekningum , einskorðast við Kaupmannahafnarsvæðið . Á steininum stendur að Haraldur hafi látið gera hann í minningu foreldra sinna , Gorms og Þyri ( Thyra ) danabótar . Orðrétt stendur „ Kong Gorm gjorde disse kumler efter Thyra sin kone Danmarks bod “ . Andrés blöðin vinsæl í Evrópu Andrés Önd varð til árið 1934 , hjá Walt Disney fyrirtækinu . Frá 16. maí 1983 hafa íslenskir lesendur ( og svo sem aðrir líka ) getað lesið um lífið og ævintýrin í Andabæ , á íslensku . Þá varð Fedtmule að Guffa svo dæmi sé nefnt . Hér á landi er salan langmest gegnum áskrift . Fyrir nokkrum árum efndi Egmont Serieforlaget í Danmörku , útgefandi Andrésblaðanna í Noregi , Svíþjóð , Danmörku og á Íslandi í samvinnu við forlagið Eddu , til hugmyndasamkepni meðal starfsfólks um söguefni tengt Danmörku . Þá kviknaði hugmyndin um að Andrés Önd , Ripp , Rapp og Rupp myndu leggja leið sína til Jelling . Skemmst er frá því að segja að þetta , sem var rækilega auglýst , hitti algjörlega í mark . Þegar safnið var opnað þennan tiltekna dag , í mars árið 2017 biðu mörg hundruð manns fyrir utan og allt upplag þessarar sérútgáfu ( 8 þúsund eintök ) kláraðist . Og nú er það kirkjan í sandinum Eins og nefnt var fyrr í þessum pistli má , á forsíðu nýjasta Andrésblaðsins , sjá „ den tilsandede kirke “ ásamt þeim Andrési , Ripp , Rapp og Rupp . Frásögnin af þessari ferð þeirra , um Norður-Jótland er aðalsaga blaðsins . Það verk annaðist Pétur Rasmussen . Nokkrir Andafræðingar sem skrifari þessa pistils ræddi við sögðu að íslenska þýðingin , sem ýmsir hafi annast , hafi ætíð verið vel heppnuð og hnyttin . Núverandi þýðandi er Jón Stefán Kristjánsson . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .